52. schôdza NR SR - 8.deň - B. popoludní
Dátum: 2026-06-04
Poslanec: Mesterová, Zuzana (PS)
Druh vystúpenia: Vystúpenie v rozprave

Musieť tu messaže doručovať písomne, tak ako tomu bolo pri rozsudku pre zmeškanie pri Matúšovi Šutajovi Eštokovi, lebo elektronicky sa to teda zjavne nie vždy podarí. No. Zazneli tu také akože veľmi silácke reči, že však 28 či desiatky rokov, či koľko sa to tu pripravuje. No, len nie v takom obsahu a nie takto, pani Plevíková. Viete, to už, že sa tam 28 rokov o niečom rozpráva, ešte neznamená, že to je pripravené. Diaľnica do Košíc je toho živým neexistujúcim príkladom, o ktorej tu počúvame už toľko, že v roku 2014, tuším, že to bol dôvod, pre ktorý premiér Fico nebude v politike, a pozrite, rok 26, diaľnica nie je, Fico je. A ako je to? Ako je to? Vážna zmena, hovorí aj sám predkladateľ. Lebo on v rámci celého tohto antré k novému Občianskemu zákonníku hovorí aj to: Predkladateľ upozorňuje, že nový Občiansky zákonník prinesie zásadné zmeny v systematike terminológii súkromného práva. Zároveň opustí doterajší model duality záväzkového práva, v rámci ktorého boli zmluvné vzťahy upravené v Občianskom aj Obchodnom zákonníku a sústredí ich do jednotného kódexu. Sám predkladateľ upozorňuje, že je to vážna zmena, a teraz pozor, keďže je to vážna zmena, tak chystá aj sprievodný zákon k tejto zásadnej zmene, ktorá sa tu chystá tak dlho, ale sprievodný zákon, keď si myslíte, že ste ho v pléne Národnej rady prehliadli a že vám ušiel pozornosti, neušiel, on bude predložený až v októbri 26. Tu vo vašej správe je október a či september, či je október. To je v zásade jedno, lebo teraz je, no ja, je jún 26. My ideme v skrátenom čase schváliť Občiansky zákonník bez debaty a sprievodný zákon k nemu budeme mať predložený v septembri alebo v októbri 26. Tak ja neviem. Ale zásadné zmeny sa chystajú v rôznych naväzujúcich zákonoch, ktoré naväzujú na túto zmenu. Sám predkladateľ na to dokonca upozorňuje. Tak ja, vysvetlite mi niekto, kto má ešte čas a vie odpoveď. Ja nerozumiem, prečo sa my takto ponáhľame, keď ešte nemáme sprievodný zákon. Ani nevieme, ako bude vyzerať, ani ja som o ňom, ja som o ňom len počula, ešte som ho nevidela, ale my už schvaľujeme Občiansky zákonník takéhoto rozsahu. A v roku 2015 sme prijali zásadnú zmenu OSP predtým, teraz je to Civilný sporový poriadok a Civilný mimosporový poriadok. A to robil – ani to by, to by ste si mohli zobrať príklad, kolegovia z vládnej koalície – lebo to bol minister Borec. To bol váš minister, smerácky, ktorý túto zmenu robil alebo zavádzal, neviem presne, ako sa menili tam tí, do čo čakám? A teda ja som bola v tom čase na súde a si pamätám, že chodili na súdy, na rôzne orgány a na rôzne úrady normálne to tam vysvetľovať ešte predtým, ako tento zákon bol schválený. Vysvetľovali všetkým, ktorých sa tá zmena mala dotknúť, čo sa zmení, ako sa tie procesy zmenia, nespočetné množstvo školení sme mali. Potom sme mali školenia k zmenám, ktoré Národná rada prijala v tomto procese a to bola neporovnateľne menšia zmena, ktorá sa týkala občianskeho procesu, čo znamená, že nad tým držia ruky štátne inštitúcie. To sa týka súdov, úradov, neviem. V zásade sa to týka štátneho aparátu, lebo je to proces. A táto norma, táto hmotná norma sa týka bežných ľudí a tu nikto nikomu nič nevysvetľuje. My tu ideme rýchlo prijať Občiansky zákonník s odôvodnením, veď bolo MPK, každý si to mohol prečítať. Neviem, príde mi to také nie bežné úplne. Ani nie dobré riešenie takto prijímať takúto zásadnú zmenu. A ani ju tým ľuďom nevysvetliť, ani ich na to nepripraviť. A vlastne ani sprievodný dokument k tomu nepredložiť, lebo ten príde o pár mesiacov neskôr. Tak ja už akože, keď si nechcete zobrať niečo z toho, čo vám hovoríme my, v poriadku, ale váš minister pred pár rokmi k tomu pristupoval zásadne inak a nebola to takto rozsiahla zmena. A nedotýkala sa takto priamo najbežnejších práv priamo občanov. Tak ja veľmi jednak nerozumiem a druhá vec je, že nerozumiem tomuto vášmu bohorovnému prístupu, ako keby všetko bolo v poriadku, dokonalá norma. 28 rokov sa tu o tom rozpráva, ale nie o tejto verzii. A práve preto, že to tu má, že to prešlo toľkými verziami. A tak dlhú dobu meníme Občiansky zákonník. Veď ten Občiansky zákonník tu je zžitý. Tu niekoľko generácií právnikov na ňom vyrástlo. Tu niekoľko generácií ho má zaužívané ako bežné. Tu sú veci, ktoré má človek na prvú v hlave, ako podvedome si ich vytiahne. A tak dlhú dobu meníme Občiansky zákonník. Veď ten Občiansky zákonník tu je zžitý. Tu niekoľko generácií právnikov na ňom vyrástlo. Tu niekoľko generácií ho má zaužívané ako bežné. Tu sú veci, ktoré má človek na prvú v hlave, ako podvedome si ich vytiahne, že tak to platí, alebo to tu tak je. No, z môjho pohľadu celý môj život. Lebo boli len nie úplne podstatné zmeny, ale boli len niektoré veci. Takáto zmena nebola. A vy teraz urobíte zásadnú zmenu. Sám minister hovorí, aká je to zásadná zmena. Dokonca taká, že si vyžaduje sprievodný legislatívny dokument, ale ideme to takto prijať. Zase, zase takto babrácky. Tak my vás len upozorňujeme, že čo to spôsobí v praxi. Nie je to prvýkrát, čo vás na to upozorňujeme. Nie je to prvýkrát, že prídete na to, že máme pravdu, len doteraz to bolo v rozsahu tie zmeny, ktoré sa dali nejakým spôsobom korigovať. A nedotýkali sa úplne všetkých ľudí na Slovensku. Toto je novela, ktorá je jednak obsahovo rozsiahla a dotýka sa všetkých, tak len, aby ste nenarazili.